Den Vest-Sjællandske Avis, 1817-06-24
Nyeste Post-Efterretninger. Dette Blad har ikke omtalt de Efterretninger, som de udenlandske Tidender have været fulde af, at den engelske Consul tilligemed alle Christne vare myrdede i Algier; eftersom de vare tvivlsomme, nu veed man da bestemt, at de ere falske, og man formoder at en Kiøbmands Speculation har været med i Spillet, da de ere blevne udbredede med saa megen Omhyggelighed. – Fra Brasilien veed man saa godt som intet Nyt; thi man har kun en eensidig Efterretning fra Bahia, som naaer til 17de April, og som melder, at nogle Districter af Gouvernementet Pernambuk, ere vendte tilbage til deres Pligt; at de Kongelige sindede blot vente paa Understøttelse for at erklære sig mod den nye Republik, at der var Mangel i Staden selv, at Havnen blev blokeret ved Regieringens Skibe, og at Gouvernøren i Bahia havde samlet ved Floden Franciscus et Corps mod Jnsurgenterne, som GeneralJonqviro de Mello skulde commandere; dog tilstaaes, at Jnsurgenterne have havt det Held, at trække 400 Krigsfolk til sig fra Øen Fernand det Noronha. Den nye Regiering har sendt en Gesandt ved Navn Don Antonio Gonsalvo de Cruz, til Nordamerika, for at underhandle med Congressen, og som er ankommen til Boston, men i det halvofficielle Nordamerikanske Blad, National-Jntelligencer, tales ikke gunstigt om denne Jnsurrection; Amerikanerne have været for vel antagne af Regieringen i Rio Janeiro, til at kunne billige dem; men paa den engelske Handelstand synes denne Revolution at have giort et større Jndtryk Det er besynderligt, at man slet ikke har med denne Post nogen nye Efterretninger fra Lissabon, hverken over England eller over Frankerige, uagtet alt det mærkværdige, som der er passeret; og den Stemning som syntes at herske der, siden de sidste Efterretninger; der meldes blot fra Madrid, at den spanske Regiering har sendt befalinger til alle Steder paa Grændsen af Portugal, strax at arrestere og at sætte under et strængt Opsyn alle Portugiser, som ville begive sig til Spanien; ogsaa ere Forsigtigheds-Forholdsregler blevne trufne i Fæstningerne, især i Badajos, da man har opsnappet Breve, hvoraf sees, at uroelige Hoveder i Portugal staae i Forbindelse med Tilhængerne af Cortes i Spanien. Af Garnisonerne i Vittoria, Burgos og Valladolid, ere Afdeelinger beordrede til Grændserne af Kongeriget Leon. Den spanske Regiering har Aarsag til at bruge al muelig Forsigtighed, da de liberales Partie endnu stedse giærer der i Landet; den flygtede General Milans skal staae i Spidsen for talrige Hobe af Gueriller, og skal have underrettet Regieringen om, at dersom den lader General Lasey henrette, saa skal han tage den skrækkeligste Hævn paa alle de Munke og øvrige Fiender af Cortes, som han kan faae fat paa. Dette skal være Aarsagen til at Lascy er endnu ikke dømt til Døden, ogsaa har Milans nyelig skrevet et Brev til General Castannos, og ladet ham vide, at han vil behandle alle de Fanger, som falde i hans Hænder, som man behandler Lasey og hans Tilhængere. Uheld vedbliver at forfølge den spanske Regiering; i denne Tidspunkt hvori Marinen er en saa stor Fornødenhed, er Arsenalet, Carraca afbrændt i Cadix, hvorved Skaden anslaaes til 2 1/2 Million Franker. Den spanske Regiering henvender derfore sin fornemste Omsorg paa at ophielpe Financerne, men som er forbundet. med de største Vanskeligheder; thi efter den sidste Finance=Plan, beløb Statens Udgivter sig til 1334 Reales de Vellon, som naar 20 af disse beregnes til en Paso Duro, eller Species Daler, omtrent udgiør 67 Millioner Specier; men dertil havde man et Deficit i Jndtægterne af omtrent 40 Millioner Specier; det er begribeligt at Spanien maae være i den største Pengeforlegenhed, naar man betænker hvilken Krigs-Elendighed det nyeligt har igiennemgaaet, og især at Landet ikke producerer noget betydeligt til Udførsel, da man var vant til at trække de Penge man brugte til de udenlandske Fornødenheder, for det meeste fra Amerika, hvor nu den ene Colonie efter den anden rives løs eller ødelægges, i det erobrede Chili borttoge Jnsurgenterne 2 Millioner, som laae i den Kongelige Skat, og som skulde formodentlig have været afsendte til Europa, og efter denne Erobring vil det endnu rigere Peru sandsynligen ikke kunde holde sig længe. Man siger nu ogsaa at Kongen vil gribe til alvorlige og giennemtrængende Forholdsregler; Embedsmændenes Gager skulle betydeligt formindskes, den halve Deel af Biskoppernes og Erkebiskoppernes Jndkomster tilfalde Statscassen, dog skal Geistligheden beholde Besiddelsen af sine faste Eiendomme, en femte Deel af de AdeligGodsbesidderes Revenner skulle ligeledes anvendes. til Statens Fordeel, og en almindelig Grundskat, skal paalægges; men Kongen garanterer Statsgielden. - J Frankerige ere adskillige Tumulter forefaldne. J Staden St. Jean Pied de Pont, dristede sig 3 Borgere til i en Nat at plante den trefarvede Fahne paa Kirketaarnet. Politieministeren har i en Circulaire indskiærvet Præfecterne og Underpræfecterne strax i Begyndelsen, og med Kraft at undertrykke Uroelighederne, som rigtig nok gaae saa vidt paa mange Steder, at man har maattet lade Krigsfolk rykke imod dem, og at det er kommen til Fægtninger, hvori en Deel Mennesker ogsaa af Soldaterne ere omkomne; men disse Uroeligheder have allene sin Grund i den Hungersnød, som trykker saa mange Egne af Frankerige, saavel som det sydlige Tydskland og Rhinegnene. –J England hvor Nøden imellem Fabrikanterne forbinder sig med Levnetsmidlernes Dyrhed; hersker bestandigen indvortes Uroeligheder, uagtet der omtales mindre end tilforn. Lord Lieutenanterne have faaet befaling ufortøvet at afreise til deres Grevskaber, for at holde Roligheden vedlige. J Nottingham, Leeds, Hudderssield og flere Steder, ere betydelige Uordener forefaldne. Uroestifterne ere blevne adsplittede ved Militair. I Huddersfield skiød man efter Soldaterne, og saarede en Rytterhest; man har fundet en stor Mængde Pistoler, Geværer og Pikker; 48 Personer sidde fængslede i Nottingham, og 28 i Derby. J Londen selv har man i Egnen ved Westmunster udstrøet Sedler, som indeholde en Opmuntring til Oprør, ogsaa sværmer Pøbelen daglig omkring ved Westmunster Hall, og tilraabe Watson og de øvrige Forbrydere deres Hurra. Cobbet som er kommen til Boston, og har forsvaret sig der med den Beskyldning, at han formedelst Gield har maattet forlade England, har tilbudt et Væddemaal paa 1000 Pund Sterling, om at den nærværende Parlements-Regiering ikke kan holde sig endnu i 3 Aar i England. – J Underhusets Møde den 10de Juni, har Sir Francis Burdett, heftig erklæret sig mod Ministeriets Despotie og Suspentionen af Habens Corpus=Acten; Hr. Canning talte med Varme imod ham. (Det er besynderligt at de Debatter som forefalde i det engelske Parle ment, blive ikke længere nu som tilforn meddeelte i de offentlige Blade).